Deg uḥric wis ssin: tella-d tririt ɣef tmukrist, nexdem tazrawt i isefra n crif xeddam icudden ɣer tmeṭṭut, imi tameṭṭut d asentel yeṭṭfen aḥric d ameqqran di tmedyazt-is, neɛreḍ ad d-nesbin yerna ad d-nesegzi tugniwin i as-yefka, d wamek muggen yizamulen s wayes i tt-id yeglem. Tamedyazt-is tḥuzza tilawin s waṭṭas acku yessawaḍ-d ayen tettidir, yefka-as tamuɣli yelhan yerna yessutur as-fken tilelli, yaɛreḍ si tamma-s ad ibeddel tamuɣli n tmetti tamensayt.